Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Yobo 9:1-35
9 E lyo Yobo ayaswike no kutila:2 “Cine cine ninjishiba ukuti ni fyo fine.Lelo bushe umuntunse umwina kufwa kuti aba shani umulungami kuli Lesa?+3 Nga Lesa atemwa ukulubulwishanya nankwe,+Umuntu te kuti aasuke Lesa nangu cimo pa fintu ikana limo (1,000).4 Wa mano mu mutima kabili alikosa mu maka.+Nani uwingamutalamina no kuba umutende?+5 Asesha impili,+ ica kuti abantu tabeshiba no kwishiba ifyo ashisesha,Ena alashipenuna nga afulwa.+6 Atenkanya isonde ukulifumya pa bwikalo bwa liko,Ica kuti inceshi+ sha liko shilatenkana.7 Eeba akasuba ukuti kebalika,Na pa ntanda alakupikapo,+8 E wa-ansa imyulu eka+No kunyantaula pa matamba ya pali bemba;+9 Apangile intanda sha Ashi, ne ntanda sha KesiliNe sha Kima+ ne sha mabumba ya ku kapinda ka ku kulyo;10 Acita ifikulu ifyo tushingomfwikisha,+Ne fipesha amano ifishingapendwa.+11 Moneni! Apita pali ine na ine nshimumona,Kabili nshishiba ne lyo apita.+12 Moneni! Alapokolola. Nani engamulesha?Nani engamwipusha ati, ‘Cinshi ulecita?’+13 Lesa takanasheko ubukali bwakwe;+Mwi samba lyakwe e mo abafwilisha uusansa+ bakacimba.14 Pali bufi ine nga namwasuka!Ndesala amashiwi aya kusosa kuli ena,+15 Uo nshingaasuka, nangu ndi uwalungama.+Kuti napapaata uulendubulwisha.+16 Nga namwita, bushe kuti angasuka?+Ndemona kwati te kuti akutike kwi shiwi lyandi;17 Uuncena ku nkuukaNo kufusha apa fye ifilonda fyandi.+18 Te kuti ansuminishe ukupeema,+Pantu aleka naikuta fye ifya malangulushi.19 Nga kwaba uwakwatisha amaka, ninshi e po aba;+Kabili ngo muntu apama ukuya mu bupingushi, kuti naya!20 Nga nali uwalungama, akanwa kandi kuti kampeela imilandu;Nga nali uwa kaele, ena kuti ampondamika.21 Nga nali uwa kaele, nga nalaba ku mweo wandi;Nga nakaana ubumi bwandi.22 Kwaba fye cimo. E mulandu ndesosela nati,‘Uwa kaele, no mubifi, bonse alabaleka bafwa.’+23 Ilyeshi nga lyaisapumikisha ukwipaya,Aseka aba kaele abapelelwa.24 Isonde alipeela mu minwe ya mubifi;+Abapingushi ba pa calo alafimba pa menso.Nga te o, ninshi nani?25 Kabili inshiku shandi shipita ulubilo ukucila uulebutuka;+Nashipitingana, tashakamone ubusuma.26 Nashipitingana nga mato ya matete,Nga kapumpe uulefookela pa ca kulya.+27 Nga natila, ‘Lekeni ndabe ku masakamika yandi,+Lekeni njalule icinso+ candi no kusansamuka,’28 Ninshi natiina amalangulushi yandi yonse;+Ninjishiba ukuti tamwakamone ngo wa kaele.29 Ine nkaba umubifi.Nga kanshi cinshi ico ndeculila apa fye?+30 Nga nasamba mu menshi ya mfula,No kusamba iminwe yandi mu menshi ya mito,+31 Kuti mwantumpika mu matipa,Kuti nalamba ica kuti ne fya kufwala fyandi fyankaana.32 Pantu tali muntu+ nga ine, uo ningaasuka,Uo twingengila nankwe mu kulubulula.33 Tapali umuntu pa kati ka ifwe uwa kukalulula,+Uwingabika ukuboko kwakwe pali ifwe babili.34 Lekeni afumye pali ine inkonto yakwe,+Ne cintiinya cakwe cintutumya.35 Lekeni nande no kukanamutiina,Pantu nshaba ifyo ne mwine.
bem_Latn bem_Latn bem_Latn bem_Latn